**Ashot Arakelovich Sarkisov** (1924-yil 30-yanvar – 2022-yil 17-oktyabr) – sovet va rus olimi, harbiy arbobi. Rossiya fanlar akademiyasining akademigi (1994-yil), vitse-admiral (1978-yil), „Global energiya" xalqaro energetika mukofoti laureati (2014-yil), fan va texnologiya sohasidagi Rossiya hukumati mukofoti laureati (2013-yil). Akademik A. P. Aleksandrov nomidagi Rossiya fanlar akademiyasi oltin medali bilan taqdirlangan (2007-yil). Dengiz akademiyasining faxriy professori (Sankt-Peterburg), Dengiz muhandislik institutining faxriy professori (Sankt-Peterburg).

Hayoti
------

Ashot Sarkisov 1924-yili 30-yanvarda Toshkent shahrida tugʻilgan. Uning otasi – arman Arakel Ovanesovich Sarkisov (1881–1959). Onasi – rossiyalik Yevgeniya Bogdanovna (1896–1987).

Faoliyati
---------

Ashot Sarkisov 1941-yilda Feliks Dzerjinskiy nomidagi Oliy dengiz muhandislik maktabiga oʻqishga kirgan. Soʻng, urush yillarida armiyada xizmat qilib, 1945-yilda oʻqishini davom ettiradi. 1948-yildan Leningrad davlat universitetida tahsil olgan.

1950-yildan 1954-yilgacha Boltiq floti kemalarida torpedo qayiqlari brigadasining flagman mexanik muhandisi sifatida xizmat qilgan. 1954-yilda F. E. Dzerjinskiy nomidagi Oliy dengiz muhandislik bilim yurti aspiranturasiga oʻqishga kirib, nomzodlik dissertatsiyasini himoya qilgan. 2-darajali kapitan unvoni bilan Sevastopol oliy dengiz muhandislik maktabiga (SODMM) oʻqituvchi etib tayinlanib, u erda jami 27 yil xizmat qilgan. „Kema atom elektr stansiyalari" kursi boʻyicha maʼruzalar oʻqigan. 1959-yilda harbiy taʼlim muassasalari tizimidagi yadro reaktorlari va suv osti bugʻ generatorlari birinchi boʻlimi boshligʻi etib tayinlanadi.

1968-yilda texnologiya fanlari doktori unvonini olgan.

1983-yilda A. A. Grechko nomidagi Harbiy dengiz akademiyasining (Leningrad) ilmiy ishlar boʻyicha boshligʻining oʻrinbosari etib tayinlangan.

1985-yilda Harbiy dengiz floti Ilmiy-texnik qoʻmitasi raisi boʻlgan. 1989-yilda dengiz flotidan vitse-admiral sifatida isteʼfoga chiqqan.

1994-yildan beri Rossiya Fanlar akademiyasining haqiqiy aʼzosi boʻlib, 2007-yilda Aleksandrov oltin medalini oladi.

Ashot Sarkisov 2022-yil 17-oktyabrda vafot etgan. 2022-yil 20-oktyabrda Moskvadagi Troekurovskiy qabristoniga dafn etilgan.

Manbalar
--------

1. ↑  „ru:САРКИСОВ Ашот Аракелович" (ru).  Biograph-Soldat. Qaraldi: 1-dekabr 2017-yil.
2. ↑  „Sarkisov Ashot Arakelovich".  Russian Academy of Sciences. Qaraldi: 29-dekabr 2016-yil.
3. ↑  „Ashot Arakelovich Sarkisov (Russia)".  Global Energy Prize. Qaraldi: 29-dekabr 2016-yil.
4. ↑  „Sarkisov Ashot A." (Russian).  Nuclear Safety Institute of the Russian Academy of Sciences. Qaraldi: 29-dekabr 2016-yil.
5. ↑  „Academician Ashot A. Sarkisov was awarded the "Global Energy" Prize".  Nuclear Safety Institute of the Russian Academy of Sciences (27-mart 2014-yil). Qaraldi: 29-dekabr 2016-yil.
6. ↑  *Future of the Nuclear Security Environment in 2015: Proceedings of a Russian-U.S. Workshop*. National Academies Press, 2009 — 269 bet. ISBN 9780309177320. 29-dekabr 2016-yilda qaraldi.
7. ↑  „Официальный сайт РАН". 17-oktyabr 2022-yilda asl nusxadan arxivlandi. Qaraldi: 17-oktyabr 2022-yil.
8. ↑  20 oktyabrya na Troekurovskom kladbiщe goroda Moskvi bil poxoronen vitse-admiral Ashot Arakelovich SARKISOV